દીવના બ્રીજ સર્કલ પાસે સવારે ટ્રેકટર અને એક્ટીવા બાઈક વચ્ચે અકસ્માત સર્જાયો હતો. અકસ્માતમાં માતાની નજર સામે જ ચાર વર્ષના માસુમ બાળકોનું ઘટના સ્થળે જ મોત નિપજયું હતું. જયારે માતાને સામાન્ય ઈજાઓ થઇ હતી. માસુમ બાળકના મોતથી પરિવારમાં ગમગીની છવાઈ ગઇ હતી. બનાવ અંગેની પોલીસ સુત્રોમાંથી મળતી માહિતી અનુસાર ઘોઘલાથી રેતી ભરેલું ટ્રેકટર જીજે૧૮ એઆર ૬3૬૫ દીવ તરફ આવતુ હતું ત્યારે બુચરવાડા ગામથી દીવ સ્કૂલમાં બાળક તેજકીશોરને મુકવા જતી એક્ટીવા સવાર મહિલા એક્ટીવા નં.ડીડી યુઝેડડી ૧૯૭૮નું બ્રીજ સર્કલ પાસે ટ્રેકટર સાથે અથડાતા અકસ્માત સર્જાયો હતો. જેમાં માતાને છાતીના ભાગે ગંભીર ઈજા થઇ હતી જયારે ૪ વર્ષના માસુમ બાળકનું માતાની નજર સામે ઘટનાસ્થળે જ મોત નિપજયું હતું તેમજ માતાને સારવાર અર્થે હોસ્પિટલમાં ખસેડવામાં આવી હતી. આ અકસ્માત બાદ ટ્રેકટર ચાલક ભાગી છુટ્યો હતો. આ અંગેની તપાસ એસ.પી. વિપુલ અનેકાંત અને એસએચઓ પીએસઆઈ દિપક વાજા કરી રહ્યા છે.